« Szülészeti látogatás augusztusban is
Vágytál rá, vártál rá, visszaadtad! »
Iskola-, és óvodakezdés előtt tökéletes téma, de minden dacoló kisgyerekesnek válasz lehet kérdéseire az augusztus végi előadásunk. Jacsó Ágota 2 gyerekes anyuka, kommunikációs szakember, a Kapcsolodó Nevelés oktatójelöltje Budapestről a következőkkel vezette fel előadását:
Csemeténk leveti magát a bolt kövére, és torka szakadtából sír, meg teljes erejéből rúgkapál. És nem csak a boltban, de fürdés előtt a fürdőszobában, vagy egy átadott hinta miatt a játszótéren… ahány gyerek, annyi helyzet. Ami viszont ilyenkor gyakran közös, az az,hogy mi szülők végigéljük a szégyen, a düh, a kétségbeesés, az elkeseredés, a tehetetlenség, a düh, a szégyen… stb érzéseinek körhintáját. Próbálunk nem tudomást venni róla, vagy túlkiabálni, esetleg egy cukorkával véget vetni a jelenetnek. Ám ha mindez működik is, a siker rövid életű: a gyerek a következő adandó alkalommal újra rázendít.
Miért „hisztizik” a gyerek, mit tegyünk ilyenkor, és hogyan segíthet a szülő (magán is)? Hogyan tehetjük mindezt úgy, hogy a kapcsolatunk ne sérüljön, hanem épp ellenkezőleg: nőjön közöttünk a szeretet és a bizalom?
Várunk minden érdeklődőt szeretettel augusztus 31-én csütörtökön 18 órától a megszokott helyen.
Bejegyezve Események, Közérdekű címkézett Jacsó Ágota, Szülők iskolája. Bookmark the permalink. Trackbacks are closed, but you can post a comment.